VYKONÁVACIE NARIADENIE KOMISIE (EÚ) 2020/2236

zo 16. decembra 2020,

ktorým sa stanovujú pravidlá uplatňovania nariadení Európskeho parlamentu a Rady (EÚ) 2016/429 a (EÚ) 2017/625, pokiaľ ide o vzory certifikátov zdravia zvierat na vstup zásielok vodných živočíchov a určitých produktov živočíšneho pôvodu z vodných živočíchov do Únie a na ich premiestňovanie v rámci Únie a o úradnú certifikáciu týkajúcu sa takýchto certifikátov, a ktorým sa zrušuje nariadenie (ES) č. 1251/2008

(Text s významom pre EHP)

EURÓPSKA KOMISIA,

so zreteľom na Zmluvu o fungovaní Európskej únie,

so zreteľom na nariadenie Európskeho parlamentu a Rady (EÚ) 2016/429 z 9. marca 2016 o prenosných chorobách zvierat a zmene a zrušení určitých aktov v oblasti zdravia zvierat („právna úprava v oblasti zdravia zvierat“) (1), a najmä na jeho článok 213 ods. 2, článok 224 ods. 4, článok 238 ods. 3 a článok 239 ods. 3,

so zreteľom na nariadenie Európskeho parlamentu a Rady (EÚ) 2017/625 z 15. marca 2017 o úradných kontrolách a iných úradných činnostiach vykonávaných na zabezpečenie uplatňovania potravinového a krmivového práva a pravidiel pre zdravie zvierat a dobré životné podmienky zvierat, pre zdravie rastlín a pre prípravky na ochranu rastlín, o zmene nariadení Európskeho parlamentu a Rady (ES) č. 999/2001, (ES) č. 396/2005, (ES) č. 1069/2009, (ES) č. 1107/2009, (EÚ) č. 1151/2012, (EÚ) č. 652/2014, (EÚ) 2016/429 a (EÚ) 2016/2031, nariadení Rady (ES) č. 1/2005 a (ES) č. 1099/2009 a smerníc Rady 98/58/ES, 1999/74/ES, 2007/43/ES, 2008/119/ES a 2008/120/ES a o zrušení nariadení Európskeho parlamentu a Rady (ES) č. 854/2004 a (ES) č. 882/2004, smerníc Rady 89/608/EHS, 89/662/EHS, 90/425/EHS, 91/496/EHS, 96/23/ES, 96/93/ES a 97/78/ES a rozhodnutia Rady 92/438/EHS (nariadenie o úradných kontrolách) (2), a najmä na jeho článok 90,

keďže:

V nariadení (EÚ) 2016/429 sa stanovujú pravidlá týkajúce sa chorôb zvierat, ktoré sa môžu prenášať na zvieratá alebo na ľudí vrátane pravidiel pre certifikáty zdravia zvierat, ktoré musia sprevádzať zásielky vodných živočíchov a určitých produktov živočíšneho pôvodu z vodných živočíchov pri vstupe do Únie a ich premiestňovaní v rámci Únie. Nariadenie zároveň splnomocňuje Komisiu prijímať vykonávacie akty, ktorými sa stanovujú pravidlá pre vzorové formuláre uvedených certifikátov zdravia zvierat, ako aj pravidlá týkajúce sa informácií, ktoré majú obsahovať určité doklady a vyhlásenia potrebné na vstup takýchto zásielok do Únie.

Okrem toho uvedené nariadenie Komisiu splnomocňuje, aby stanovila osobitné pravidlá týkajúce sa vzorov certifikátov zdravia zvierat, vyhlásení a iných dokladov pre vodné živočíchy, v prípade ktorých uplatňovanie pravidiel stanovených v uvedenom nariadení nemusí byť primerané, berúc do úvahy okrem iného konečné miesto určenia zásielky. V nariadení (EÚ) 2016/429 sa takisto stanovuje, že uvedené certifikáty zdravia zvierat môžu obsahovať aj iné informácie vyžadované podľa iných právnych predpisov Únie. Vzor certifikátu zdravia zvierat by sa preto mal stanoviť v tomto nariadení.

Článok 238 ods. 3 a článok 239 ods. 3 nariadenia (EÚ) 2016/429 splnomocňujú Komisiu stanovovať prostredníctvom vykonávacích aktov pravidlá týkajúce sa vzorov certifikátov zdravia zvierat, vyhlásení a iných dokladov na vstup do Únie pre vodné živočíchy, pre ktoré Únia nie je konečným miestom určenia. Vzor certifikátu zdravia zvierat by sa preto mal stanoviť v tomto nariadení.

Vzory certifikátov zdravia zvierat stanovené v tomto nariadení by mali obsahovať príslušné záruky s cieľom zabezpečiť, že zásielky vodných živočíchov a určitých produktov živočíšneho pôvodu z vodných živočíchov, ktoré vstupujú do Únie a premiestňujú sa rámci Únie, nepredstavujú významné riziko pre zdravie zvierat ani verejné zdravie. Takéto záruky závisia okrem iného od príslušných chorôb uvedených v článku 5 a v prílohe II k nariadeniu (EÚ) 2016/429, ako aj od ich kategorizácie, ako sa stanovuje v článku 9 ods. 1 uvedeného nariadenia a v prílohe k vykonávaciemu nariadeniu Komisie (EÚ) 2018/1882 (3) .

Delegovaným nariadením Komisie (EÚ) 2020/691 (4) sa stanovujú doplňujúce pravidlá týkajúce sa registrovaných a schválených zariadení pre akvakultúru, v ktorých sa držia živočíchy akvakultúry, a prepravcov vodných živočíchov. V uvedenom nariadení sa stanovujú najmä doplňujúce pravidlá, pokiaľ ide o schvaľovanie zariadení pre akvakultúru, v ktorých sa držia živočíchy akvakultúry, ktoré predstavujú významné riziko prenosu chorôb postihujúcich vodné živočíchy. Preto by určité vzory certifikátov zdravia zvierat stanovené v tomto nariadení mali obsahovať príslušné záruky, aby sa zabezpečilo, že zariadenie bolo schválené v súlade s pravidlami stanovenými v delegovanom nariadení (EÚ) 2020/691. Okrem toho by sa v tomto nariadení malo zohľadniť aj vymedzenie pojmov stanovené v delegovanom nariadení (EÚ) 2020/691.

Okrem toho sa v delegovaných nariadeniach Komisie (EÚ) 2020/692 (5) a 2020/990 (6) stanovujú pravidlá, ktorými sa dopĺňajú pravidlá stanovené v nariadení (EÚ) 2016/429. V delegovanom nariadení (EÚ) 2020/692 sa okrem iného stanovujú príslušné požiadavky na zdravie zvierat na účely vstupu vodných živočíchov a určitých produktov živočíšneho pôvodu z vodných živočíchov do Únie. Preto by sa vo vzoroch certifikátov zdravia zvierat stanovených v tomto nariadení mali zohľadniť príslušné záruky stanovené v uvedených nariadeniach. Okrem toho by sa v tomto nariadení malo zohľadniť aj vymedzenie pojmov stanovené v delegovanom nariadení (EÚ) 2020/692.

V delegovanom nariadení (EÚ) 2020/990 sa stanovujú osobitné pravidlá týkajúce sa premiestňovania zásielok vodných živočíchov a produktov živočíšneho pôvodu z vodných živočíchov v rámci Únie vrátane požiadaviek na zdravie zvierat a súvisiacu certifikáciu. V uvedenom nariadení sa stanovujú najmä určité pravidlá týkajúce sa obsahu certifikátov zdravia zvierat pre vodné živočíchy a pre určité produkty živočíšneho pôvodu z vodných živočíchov. Preto by sa vo vzoroch certifikátov zdravia zvierat stanovených v tomto nariadení mali zohľadniť doplňujúce pravidlá stanovené v nariadení (EÚ) 2020/990. Okrem toho by sa v tomto nariadení malo zohľadniť aj vymedzenie pojmov stanovené v delegovanom nariadení (EÚ) 2020/990.

Vo vykonávacom nariadení (EÚ) 2018/1882 sa stanovuje vymedzenie pojmu „choroba kategórie D“, v prípade ktorej sú potrebné opatrenia na zabránenie šíreniu takejto choroby. Okrem toho sa v uvedenom vykonávacom nariadení stanovuje, že pravidlá prevencie a kontroly chorôb zo zoznamu, ktoré sú uvedené v článku 9 ods. 1 nariadenia (EÚ) 2016/429, sa uplatňujú na kategórie chorôb zo zoznamu v prípade druhov zo zoznamu a skupín druhov zo zoznamu uvedených v tabuľke v prílohe k uvedenému nariadeniu. V tejto tabuľke sa okrem iného uvádzajú druhy vektorov chorôb postihujúcich vodné živočíchy. Preto by sa to malo zohľadniť vo vzoroch certifikátov zdravia zvierat stanovených v tomto nariadení.

Vzory certifikátov zdravia zvierat na premiestňovanie zásielok vodných živočíchov a určitých produktov živočíšneho pôvodu z vodných živočíchov v rámci Únie a na vstup takýchto zásielok do Únie by mali obsahovať podrobné údaje o zásielke a špecifické informácie o zdraví zvierat potvrdené úradným veterinárnym lekárom. V prípade premiestňovania v rámci Únie by vzory certifikátov zdravia zvierat mali obsahovať aj časť určenú na zaznamenávanie úradných kontrol vykonaných počas takéhoto premiestňovania a na mieste určenia, ako aj výsledky uvedených úradných kontrol.

Okrem toho by sa v záujme zabezpečenia konzistentnosti a zefektívnenia certifikácie zdravia zvierat mal vzor certifikátu zdravia zvierat na vstup zásielok vodných živočíchov do Únie, ktorý sa stanovuje v tomto nariadení, vyhotoviť na základe vzoru certifikátu zdravia zvierat na vstup do Únie pre zvieratá, produkty živočíšneho pôvodu, zmiešané výrobky, zárodočné produkty, vedľajšie živočíšne produkty, klíčky na ľudskú spotrebu a semená určené na produkciu klíčkov na ľudskú spotrebu, ktorý sa stanovuje v kapitole 3 prílohy I k vykonávaciemu nariadeniu (EÚ) 2020/2235.

V nariadení (EÚ) 2017/625 sa stanovuje, že zásielky zvierat a tovaru má sprevádzať úradný certifikát vydaný buď v papierovej, alebo v elektronickej forme. Okrem toho sa v nariadení (EÚ) 2016/429 stanovuje, že certifikáty zdravia zvierat vydané v elektronickej forme vrátane tých certifikátov zdravia zvierat, ktoré sprevádzajú zásielky vstupujúce do Únie, môžu nahradiť certifikáty zdravia zvierat vydané na papieri. Preto je popri požiadavkách stanovených v článku 217 nariadenia (EÚ) 2016/429 a v hlave II kapitole VII nariadenia (EÚ) 2017/625 vhodné stanoviť spoločné požiadavky, pokiaľ ide o vydávanie certifikátov zdravia zvierat pre zásielky vodných živočíchov a určité produkty živočíšneho pôvodu získané z vodných živočíchov v papierovej, ako aj v elektronickej forme. Tieto spoločné požiadavky by sa mali stanoviť v tomto nariadení.

V nariadení (EÚ) 2017/625 sa stanovuje, že systém riadenia informácií pre úradné kontroly (ďalej len „IMSOC“) má umožňovať generovanie, spracúvanie a zasielanie úradných certifikátov, a to aj v elektronickej forme. Vo vykonávacom nariadení Komisie (EÚ) 2019/1715 (8) sa uvádza, že TRACES je zložka systému IMSOC, ktorá umožňuje, aby celý proces generovania certifikátu prebiehal elektronicky, a zabránilo sa tak prípadným podvodným alebo nekalým praktikám v súvislosti s certifikátmi zdravia zvierat alebo úradnými certifikátmi. Preto by mali byť vzory certifikátov zdravia zvierat stanovené v tomto nariadení kompatibilné so systémom TRACES, aby sa zabezpečila primeraná úroveň bezpečnosti elektronických prostriedkov elektronickej certifikácie a aby sa zohľadnil cieľ harmonizácie procesu certifikácie.

V nariadení Komisie (ES) č. 1251/2008 (9) sa stanovujú osobitné pravidlá týkajúce sa požiadaviek na certifikáciu pri uvádzaní živočíchov a produktov akvakultúry na trh a ich dovoze do Únie. Pravidlá stanovené v uvedenom nariadení sa už však nahradili pravidlami stanovenými v delegovaných nariadeniach (EÚ) 2020/990 a (EÚ) 2020/692 a vzory certifikátov stanovené v nariadení (ES) č. 1251/2008 sa majú nahradiť vzormi certifikátov zdravia zvierat stanovenými v tomto nariadení. Nariadenie (ES) č. 1251/2008 by sa preto malo zrušiť, aby sa zabránilo duplicite pravidiel.

PRIJALA TOTO NARIADENIE:

vzor certifikátu zdravia zvierat na vstup zásielok vodných živočíchov určených do určitých zariadení pre akvakultúru, na vypustenie do voľnej prírody alebo na iné účely okrem ľudskej spotreby do Únie (príloha II);

v prípade certifikátov zdravia zvierat na vstup zásielok do Únie sa certifikát zdravia zvierat musí vyhotoviť v úradnom jazyku alebo v jednom z úradných jazykov členského štátu hraničnej kontrolnej stanice vstupu do Únie.

v prípade certifikátov zdravia zvierat na vstup zásielok do Únie sa certifikát zdravia zvierat musí predložiť príslušnému orgánu hraničnej kontrolnej stanice vstupu do Únie, kde zásielka podlieha úradným kontrolám;

4. V prípade vstupu zásielok do Únie môže príslušný orgán hraničnej kontrolnej stanice vstupu do Únie upustiť od požiadania prevádzkovateľa zodpovedného za zásielku o poskytnutie náhradného certifikátu zdravia zvierat, ak sa informácie týkajúce sa príjemcu, dovozcu, hraničnej kontrolnej stanice vstupu do Únie alebo dopravného prostriedku zmenili po vydaní certifikátu a prevádzkovateľ zodpovedný za zásielku poskytol takéto nové informácie.

AQUA-INTRA-RELEASE vyhotovený v súlade so vzorom stanoveným v kapitole 2 prílohy I pre vodné živočíchy určené na vypustenie do voľnej prírody;

AQUA-INTRA-ESTAB vyhotovený v súlade so vzorom uvedeným v kapitole 1 prílohy I pre vodné živočíchy určené do zariadení pre akvakultúru;

Článok 7

Vzor certifikátu zdravia zvierat na vstup vodných živočíchov určených do zariadení pre akvakultúru, na vypustenie do voľnej prírody alebo na iné účely okrem priamej ľudskej spotreby do Únie

Certifikát zdravia zvierat uvedený v článku 1 ods. 2 písm. b), ktorý sa má použiť na vstup do Únie, pokiaľ ide o zásielky vodných živočíchov určených do zariadení pre akvakultúru, na účely vypustenia do voľnej prírody alebo na iné účely okrem priamej ľudskej spotreby, musí zodpovedať vzoru AQUA-ENTRY-ESTAB/RELEASE/OTHER vyhotovenému v súlade so vzorom stanoveným v prílohe II.